b'\n_START_ARTICLE_\nAlly Condie\n_START_PARAGRAPH_\nAllison \xe2\x80\x9dAlly\xe2\x80\x9d Condie on yhdysvaltalainen kirjailija. H\xc3\xa4nen tunnetuin teoksensa on vuonna 2010 (suomeksi 2011) ilmestynyt Tarkoitettu, joka aloittaa samannimisen trilogian.\n_START_SECTION_\nTuotanto\n_START_PARAGRAPH_\nTarkoitettu (engl. Matched) on nuorille aikuisille suunnattu romaani, joka ilmestyi Yhdysvalloissa 30. marraskuuta 2010. Suomeksi se ilmestyi Tammen kustantamana seuraavana vuonna. Teos oli New York Timesin bestseller. Trilogian seuraava osa Rajalla (Crossed) ilmestyi Yhdysvalloissa 1. marraskuuta 2011 ja Suomessa 31. toukokuuta 2012. Viimeinen osa, Perill\xc3\xa4 (Reached) ilmestyi marraskuussa 2012. Kirjasarjan k\xc3\xa4\xc3\xa4nn\xc3\xb6soikeudet on myyty yli 30 maahan.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nCondie on entinen lukion \xc3\xa4idinkielenopettaja, joka asuu Salt Lake Cityss\xc3\xa4, Utahissa, miehens\xc3\xa4 ja nelj\xc3\xa4n lapsensa kanssa. Condie rakastaa lukemista, juoksemista, sy\xc3\xb6mist\xc3\xa4 ja miehens\xc3\xa4 kitaransoiton kuuntelemista.'